મોરબીના વાવડી રોડ પરની ન્યુ કુબેર સોસાયટીના રહીશોે પાલિકા કચેરી પહોંચ્યા હતા અને પાલિકાના ચીફ ઓફિસરને લેખિત આવેદન પાઠવી જણાવ્યું હતું કે ન્યુ કુબેર, શ્રદ્ધાપાર્ક, મારુતિનગર, કૃષ્ણનગર સોસાયટીમાં છેલ્લા ઘણા સમયથી ગટર ઉભરાય છે અને ચાર માસ પૂર્વે રજૂઆત કરી હતી છતાં કોઈ કાર્યવાહી કરાઈ નથી જેથી સ્થાનિકો ત્રાહિમામ પોકારી ગયા છે તે ઉપરાંત મોરબીના પાલિકા પ્રમુખના વોર્ડની મહિલાઓનું ટોળું પણ પાણીના પ્રશ્ને કચેરીએ આવીને હલ્લાબોલ કર્યું હતું અને કચેરીએ સુત્રોચ્ચાર કરી વિરોધ નોંધાવ્યો હતો.